《处子吟》
清代·李生光

东邻有处子，夙明烈女篇。字人尚未嫁，而乃失所天。

痛兹生命薄，守贞期自全。毁容绝膏沐，矢志壹且坚。

爱人贵以德，姑姊莫相怜。侃辞谢媒妁，何用口諓諓。

作者简介：（1595—?）明末清初山西绛州人，字闇章。明诸生。明亡，自号汾曲遗民。读书授徒。作诗多寓兴亡之意。生平以卫道为己任。有《儒教辨正》、《崇正黜邪汇编》、《西山阁笔》等。